《同张羽王梁公智步双河庵堤上》
明代·黎民表

凭眺非无地，偏寻一径幽。风花过净院，芦荻满汀洲。

月渐中宵减，人嗟两鬓秋。负羁将谪宦，俱厌五陵游。

作者简介：明广东从化人，字惟敬，号瑶石山人。黎贯子。黄佐弟子。以诗名，与王道行、石星、朱多煃、赵用贤称“续五子”。亦工书画。嘉靖举人。选入内阁，为制敕房中书舍人，出为南京兵部车驾员外郎。万历中官至河南布政司参议。有《瑶石山人稿》、《养生杂录》、《谕后语录》。